《二疏遗荣图》
宋代·吴则礼

饱闻畴昔设供帐，祖道都门车百两。脱冠著屐良有人，五鼎一毛真迈往。

彭泽县令亦胜流，径捐五斗因督邮。著书颇复恨枯槁，臭味绝知殊二老。

龙眠一世论丹青，不数辋川王右丞。丹青之引诚落寞，世上只今无少陵。

二疏妙致不可孤，昔人亦作二疏图。龙眠捉笔守圭窦，儿辈亦复知广受。

昔人独能图二疏，图以韵语至今无。丹青之引有句眼，昨者少陵今隐居。

龙眠平生有妙思，笔如周商钟鼎字。二疏之迹定不磨，照人真若前日事。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。